கேள்வி: கதாகாலட்சேபம் பற்றி தகவல் சொல்.
பதில்: கதாகாலட்சேபம் () அல்லது அரிகதை காலட்சேபம், அரிகதா காலட்சேபம் (Kathakalakshepa) என்பது பழைய காவியங்களான இராமாயணம், மகாபாரதம் போன்றவையும் புராணங்களையும் வேறு கதைகளையும் இசை/ உரைநடைவழி குறிப்பிட்ட பாணியில் நிகழ்த்திக் காட்டுவது ஆகும்.
கேள்வி: கதாகாலட்சேபம் - வரலாறு பற்றி தகவல் சொல்.
பதில்: இக்கலையானது மராட்டியத்தில் தோன்றியது. மராட்டிய துக்காராம், ராமதாஸ், ஜனேஸ்வரர் போன்றோர் பாகவதம், ராமாயணம், பாரதக் கதைகளைப் பாடிய முறைதான் மராட்டிய மண்ணில் கதாகாலட்சேபம் தோன்றக் காரணம் என்பார்கள். இது பாண்டுரங்க பண்டரிநாத வழிபாட்டு மரபிலிருந்து வந்தது என்றும் கூறுகின்றனர். தஞ்சாவூர் மராத்திய அரசு அரசர்களின் காலத்தில் தமிழகத்தில் இது பரவியது.